标题：沁泉山馆
沁泉山馆地理位置
沁泉山馆位于福建省福州市。在玉尺山，即古闽山地，中有“闽山”见《石刻》。二字，光禄吟台见《古迹》。在焉。光绪间邑人郭柏苍建追昔亭，见《名胜》。祀宋光禄卿知州事程师孟于岩间掘泉，名曰“沁泉山  沁泉山馆馆”。郭柏苍《沁泉山馆记》：“闽山为乌石山之支，俗呼‘玉尺山’者，特闽山之一石耳。其石横据光禄吟台前，亘三丈许，左昂耸者九尺，上镌‘南无阿弥陀佛’六字。乾隆初，鹾商某以有佛号又壁立，当门凿仆于地，二松络石上，吟风对语，杂人听闻，斫为薪，墙根灶脚皆磹石，其不中绳墨者，今从土中出之，罗为曲池。《八闽通志》谓：闽山宋时即铲削已尽，是则作俑不自鹾商始也。萧震作《劫石辩》，谓乌石之石，往往受劫。予谓近人之物皆随人受劫，无足怪也。丹荔绿槐为法祥院物，少时见其盘屈，近则寄生托根，喧宾夺主，几不知其为槐与荔也。其余杂植乃二松斫后，如束薪塞罅，毫无画意。今倩倪元镇作狮子林手笔，亦将无如之何。辛巳秋于岩间掘泉，以之瀹茗，沁人心脾，适新构成，乃呼为‘沁泉山馆’，盖不欲其久以玉尺得名，其地与吟台南北相向。东不及丈即危墙。晨曦返景，郁入树阴。夜则列炬而行。居人有见蛇、猬、狐、獭、白眚、黑怪、长人、矮鬼者，足迹不到，荒秽塞途，勿怪其互相惊讶，乃坏危墙，层累而畦町之，近沁泉，即名‘沁园’。”
沁泉山馆历史
以山馆东西相距六丈五尺之地，忽得方广九丈之沁园，高下相接，以疏间密，东南之风月由远空侧入林峦，萧散淡远如画。老树喜空阔，低枝下俯，新植欣欣上仰，与之离合作势，其隙处则石鼓、东山、古岭历历在墙头，乃面东作追昔亭，祀程公辟，使贤守永享斯山香火。惜法祥僧题石作台者，不知其名，无从陪祀。前后三载，于泥中得发食台，并僧厨衲浣四石盆，有保福法祥等字，非劣恶即漫灭，皆磨硥而寿之以文，其在英达铺者有宣和年号，摹刻其字于左宅，有九井、七井，皆灵脉。汲石上者题为‘石泉’。昔人署曰‘丹井’，不知何据。沁园中泉脉丰旺，涔涔若溜者，即古方井，今虽题其名，究不知其初之何以名。相传丰井营，即以此井得名。闽山且入阛阓，无怪此井之不得存于官道。所称鹤磴，乃道光庚戌夏日，林文忠公则徐在叶廉访敬昌亭台放鹤之所，后人以重其人者纪其地。吾知久之鹤磴将与吟台并传为故事矣。其他若台池、秋翠院、但寤轩、眺雨楼、霞端阁、梦鸯藤馆、日夕佳楼、仿佛沧江亭，或因或革，环列西北，皆一时兴趣所及。其人可传，一椽之小、将或存之，庸庸者泥古命名，文人又不与以题咏焉，得久有于世。予老矣，东坡云，‘东西两无择，缘尽我辄逝’。以今日之我，乃复石上题诗，山中作记，若不欲其即自泯没者，盖欲使后之居人好事如我，为闽山作志，较诸我之掘泉治圃祀贤守，尤为韵事，安知今日一记不为之肇乎？时光绪癸未。”郭柏苍《沁泉山馆》诗见石刻。又《日夕佳楼》诗：“楼穿木杪见全城，远岭低江画不成。垂老得闲弥有味，俗人难近似无情。风回虚阁琴心静，月入寒窗酒梦清。门外天涯游兴在，区区题石亦浮名。”又《仿佛沧江亭》诗：“曲沼天寒鱼可捎，庭柯叶落雀迁巢。眼前物态无人管，弄得山翁睫不交。”又《沁园三桂树》诗：“轮囷桂树十分秋，绕磴穿楼气味幽。只许俗人仰天看，低枝删尽不须留。”又《梦鸯藤馆》诗：“雨余万绿压柴扉，独有孤藤瘦不肥。春昼初长花满地，梦醒残泪湿生衣。”又《自题但寤轩》诗：“短筇偶挂即高眠，不养金丹不学禅。雨后听莺双耳净，风前看燕一身便。修书耽阁将垂老，题石匆忙动隔年。面骨峥嵘吾不悔，看人白发亦归田。”又《秋翠院成》诗：“拥书击剑不知贫，种树栽花业又新。镜里已无更老态，酒中尚有独醒人。幽居历历皆佳境，起早年年是晚春。莫以荷锄为易事，园丁须让太平民。”又《眺雨楼坐晚》诗：“月上千山静，风来万竹凉。一襟对江海，百感集杯觞。时事筹防急，微躯老病伤。群公多胜算，草莽枉仓皇。”又《霞端阁夜坐》诗：“新月腾腾促举杯，霞端阁上独徘徊。芙蕖向露时欹侧，蝙蝠迎虫屡去来。百感已随绿醑尽，一灯犹照碧 开。当年曾逐长安道，夜半轮蹄起细埃。”又《台池》诗：“龟鱼摇影上纱窗，梨柳争晴拱石矼。半是天工半人力，雨前停步听琤琮。”又《眺雨楼最高台对月》诗：“那知衰朽又经秋，万事腾腾不自由。老去旧游时入梦，闲来新月忽当头。园林得主多胜事，诗卷犹人足隐忧。杯酒向空无一语，海天清碧入高楼。”又《题沁园》诗：“密竹已成亩，疏篱自一村。风光归老树，晴雨属新园。乐事泉盈缶，闲情月到门。终当有衰朽，无客亦开尊。”又《人日沁泉山馆》诗：“隔岁园林今日开，残梅片片落青苔。新年默祝无他事，少雨多晴便举杯。”
叶大泳《人日沁泉山馆》诗：“东风吹雨净吟台，天为吾曹霁色开。如此园林真老福，几家闺阁共清才。梅花香尚禁寒在，柳线青犹待暖催。我亦闽山旧地主，年年佳日许同来。”陈懋侯《人日沁泉山馆》诗：“海邦冬春交，朝夕异气候。夜半闻迅雷，晓起见远岫。柳眼带条青，梅花压枝瘦。妇翁惜烟景，速客凌清昼。诗题草堂  人日沁泉山馆新，宅卜吟台旧。嘉宾集灵辰，索句及孤陋。岩草抽宿根，池泉滴夕溜。园林众鸟鸣，春色满宇宙。浮云净太空，坐揽闽山秀。”刘大受《人日沁泉山馆》诗：”元阴沍遒轩，萌阳载初轸。指三枋罔愆，展七蓂攸准。需云搴夕城，离日丽晨畛。林英渐敷夭，畦甲稍达尹。郊遨骑并镳，巷话衣连袗。园林媚春姿，招戒出新引。纷罗始列筵，名胜咸结靷。幽光恋深丛，遐眺俯高楯。倾岩生温温，窦乳融泯泯。流写感昔欢，谈燕恣今 。广席沾芳觞，洪奏听悬虡。群唱同和鸾，微音愧鼓黾。良时悠哉遐，令德信无陨。繁词寿苍辰，谷神颂元牝。”陈郭拾珠《人日沁泉山馆》诗：“楚北京华十五年，今朝又擘草堂笺。许多烟景归群彦，能使春光满绮筵。隔岁寒梅歌舫外，(池旁有岸舫，家君署曰‘仿佛沧江’。)近人纤月酒杯前。新诗一入待儿手，环绕楼台次第传。”女子陈闺瑜《人日沁泉山馆》诗：“去年客成都，官舍闲如寺。草堂隔数武，人日增乡思。今年宴名园，春色去年至。泉脉暖初动，莺声涩犹稚。阿翁爱景光，折柬展春事。古柳舒嫩黄，丛竹含新意。楼台倚初月，灯烛远明媚。老幼无凡才，女曹各异致。吟坛许分席，此会良非易。惭无咏絮才，群彦敢轻厕。花时数经过，微吟易屡醉。”女子陈闺琬《人日集沁泉山馆》诗：“园林开初春，春到池边柳。草发去年丛，莺求今日友。楼台出木末，鸟声在户牖。群英叙景物，风月出慧口。万山残雪消，青天落杯酒。阿翁心想高，数语谁敢偶。惜无城南作，堪继昌黎后。”女子陈闺琛《人日沁泉山馆》诗：“春风隔岁入园林，对奕听琴各赏心。今日茗从山馆啜，(新得沁泉。)去年诗在草堂吟。(随侍蜀中。)柳迷高阁灯初上，酒满华筵月未沈。莫怅残梅零落尽，梨花如雪又堪簪。”女子郭凤楹《人日沁泉山馆分阳韵》诗：“阿翁终岁为花忙，隔岁春回促举觞。(入春已三侯。)雨叶烟条皆绿遍，撩人不止柳丝黄。雪散云消纤月光，吟台人影杂衣香。梅花委地梨花放，可有新诗寄草堂。”郭叶叔滟《人日沁泉山馆陪咏》诗：“一丘仍是旧时邱，(吟台旧属外家。)京洛归来日屡游。万里春光林外得，七城晴色眼中收。月穿画舫洞开处，尊立吟台最上头。忽见毵毵池面柳，软尘细雨忆皇州。(家君在都下)。”郭柏苍《中秋夜眺雨楼看月》诗：“江风凉到白苹洲，百里青天朔雁游。独夜有怀难见月，一身多病又逢秋。片云不许依翠黛，明镜何烦照白头。老去繁华消歇尽，良辰相对更深愁。”陈郭媄宜《中秋眺雨楼看月分三字韵》诗：“一镜高悬双塔南，楼台倒影印澄潭。新泉古石自映带，远火寒山时两三。丛桂近人衣亦馥，凉风吹面酒微酣。分来饼铒须详味，中有百花露气含。”女子陈闺瑜《沁泉山馆中秋夜》诗：“泉石池台处处幽，一轮高照便清秋。江城海国明如昼，放却愁怀且夜游。光禄吟魂不可招，空余古月挂秋霄。藤萝石上分明甚，八百年前是宋朝。”女子陈闺琬《霞端阁中秋看月》诗：“霞端阁接广寒宫，玉宇琼楼曲曲通。山海争明消夜气，鼓旗竞秀丽晴空。漓漓莲沼疏星湿，飒飒枫林两塔红。我有秋怀清到晓，满身凉露桂香中。”女子陈闺琛《霞端阁中秋看月》诗：“荔阴杰阁出霞端，霞未全消月已团。同辈居然天上坐，群伦尽在镜中看。山河一色极于净，星斗无光寒不阑。鄂渚蜀山秋色好，明年清梦又长安。”刘郭凤楣《仿佛沧江亭中秋》诗：“双塔亭亭照翠螺，长空耿耿夺明河。人间万火烛不到，天上一轮光更多。 树乌鸦惊皓魄，平池鱼鳌蹴金波。年年阁上团圞月，老叟孙曹共醉哦。”女子郭凤楹《霞端阁中秋夜月》诗：“阁与九霄邻，空青不染尘。秋高诗亦冷，山静月相亲。江海遥同色，乾坤夜若晨。任他明镜照，诗思若为新。”郭叶叔滟《霞端阁中秋月分阳韵》诗：“阁上开樽襟带凉，客来月已擘江光。湘帘不与蟾宫隔，石磴时闻桂子香。众树分明成向背，群山相对各低昂。露华满面新诗就，此夜休将一醉偿。接席如闻露气香，江天海宇共清凉。朔南星斗斜横汉，左右楼台曲转廊。几处新词翻水调，有人仙乐度霓裳。衡湘月色应如故，三世曾登翰墨场。(太高祖、高祖曾典试楚南，本年家君又主考长沙，复有粤东督学之命)。”郭柏苍《九日日夕佳楼》诗：“少时载酒万峰头，晚岁题诗屋上楼。满地黄花欺老眼，压肩白发负深秋。海天相接作寒色，砧杵不闻无远愁。堪笑萸囊又药裹，避灾却病两悠悠。”叶郭问琴《日夕佳楼九日》诗：“卷帘何处不开颜，三十六峰眼底攀。镜里依然双鬓菊，楼头今是外家山。(闽山亦予旧宅。)雁来水国青天外，人在枫林夕照间。但得年年同此日，茱萸随意绾低鬟。”刘郭凤楣《日夕佳楼九日》诗：“天放闽山入我家，春秋佳日咏烟霞。台前落笔怀空壮，屋里登高兴不赊。终古萸囊成底事，一尊桂醑即生涯。杜鹃早遣殷仙唤，篱菊至今未作花。”女子郭凤楹《日夕佳楼九日》诗：“连宵微雨作新晴，此日登楼眼倍明。山色一壶菊花酒，茶烟满院石泉声。枫江日夕多帆影，海国天清惬雁情。我已举家岩壑上，烟云深处看人行。”女子王珪如《沁泉山馆》诗：“泉韵响浪浪，心清境亦忘。鸟啼醒酒梦，客至听茶香。别墅王摩诘，名园顾辟疆。可能分一勺，为我润诗肠。”又《仿佛沧江亭》诗：“千峰竞秀拱孤亭，极目飞鸿入窈冥。绝好斜阳明灭里，一峰红衬一峰青。眼底苍茫万象攒，三分云树二分山。诗人自领沧洲趣，不在烟涛雪浪间。”又《梦鸯藤馆》诗：“精神海内鲁灵光，七十年华鬓未霜。却有闲愁挥不去，蘅芜香并紫藤香。”又《但寤轩》诗：“瞌睡吕文穆，独醒屈灵均。睡者自浑噩，醒者徒苦辛。夫惟阅世人，兼权得其真。不醒亦不睡，但寤何通神。轩中无一物，苍然百石陈。得自仇池穴，来从东海滨。盆盎注寒水，细草冬无尘。胸中有丘壑，生意日以新。江河自形势，五岳分主宾。以此歌槃涧，陶然怀葛民。浮生若大梦，早念去来身。”又《阿翁秋翠院成与诸妹同作》诗：“骚客易悲秋，结屋秋风里。霜气肃亭皋，明漪清见底。丹枫变高枝，黄菊霏嫩蕊。时与素心人，商酌时光美。一语惬高怀，万事不足喜。新词各雅正，英媛敢臧否。酒阑河汉倾，深院净如水。归去同倚楼，相思咏兰芷。”又《眺雨楼》诗：“独倚危栏思不禁，天风浩浩振尘襟。登楼纵少仲宣感，作雨宁无传说心。扑地闾阎开罨画，摩空桧柏暖层阴。高歌愿起骊龙听，海峤云霓歧望深。”又《中秋霞端阁》诗：“我亦霞居子，餐霞许并肩。地连星宿海，门启月轮天。双塔排银笋，三峰灿玉莲。题诗似咳唾，珠玉落樽前。”叶陈闺瑛《沁泉山馆元夕》诗：“元夕年年在醉乡，今年元夕括诗囊。高人久享名山福，小筑新开曲水觞。月入柳湄春煮茗，灯围梨院夜添香。从来愧说居王后，(王珪如每吟多冠群媛。)宁有才堪玉尺量。”女子陈闺琛《沁泉山馆元夕》诗：“南方暖气早，池水春已绿。萍藻动游鳞，三桥恣转瞩。园花亦半开，鸣禽语相续。月上吟台东，众树光如沃。良辰乐有余，诗思苦不足。夜静山馆高，明星照残烛。”郭柏苍《秋夜沁泉山馆》诗：“晚风一径入梧楸，庭院沉沉灯火幽。几夜寒虫催短梦，百年旧事作新愁。怀人不厌频开箧，避俗居然简出游。手把残书伴寥寂，萧萧鬓发复何求。”陈郭拾珠《光绪甲申人日姊氏及诸女辈闽山看梅围炉谭诗于柳湄小榭，各于光禄吟台石畔题名，予为篆书八十一字，因纪以诗》：“天留片石傍吟台，联袂题名破绿苔。梅蕊隔年犹带雪，炉香竟夕不成灰。江湖作宦难聚首，(频年随宦愈觉聚首之难。)林壑逢春易举杯。共有篇诗随杖履，高堂怀抱为谁开家君七十犹强健。”刘王珪如《人日陪游闽山看梅勒石题名》诗：“闻道吟台集众仙，瞠然敢着祖生鞭。梅花犹带残冬雪，(春在人日后)竹径新浮煮酒烟。觞咏高怀迟姊妹，乾坤春色先林泉。摩岩莫作寻常事，太守风流八百年。”女子郭凤楹《陪诸姑母游沁园看梅题石》诗：“今年人日在春先，梅花怒放不用祷。二十二树向客寒，醉脸素心各怀抱。风摇瘦影入澄潭，雪点繁枝对晴昊。围炉谭诗且徐徐，选石题名敢草草。
天留片石在闽山，造物何尝靳所宝。一俯一仰成古今，桃杏再来春已老。惟有岩间九九题，(岩间题名八十一字。)苔满篆文不可扫。当流连兮且流连，世间何物长美好。薰笼香尽酒未醒，夜半绿樽须再倒。”郭叶叔艳《人日陪群媛闽山看梅围炉谭诗于柳湄小榭题石纪游》诗：“草堂一度启尊罍，新岁人看隔岁梅。绿鬓相逢皆酒伴，青山晤对是诗媒。冷香吹面春风转，夜色开门斗柄回。千载后尘随十子，骈肩镌石上吟台。”女子陈闺琛《人日随游闽山看梅题名石上围炉谭诗于柳湄小榭》诗：“台绕梅花冷，尊开竹叶新。草堂多韵事，石壁几才人。缘许三生订，诗从此夜神。频年随杖履，末座亦前因。”